Pokojni (film)
Pokojni je američki kriminalistički triler snimljen 2006. u režiji Martina Scorsesea. Scenarij je napisao William Monahan na temelju hongkonškog filma Pakleni poslovi iz 2002. Glavne uloge tumače Leonardo DiCaprio, Matt Damon, Jack Nicholson i Mark Wahlberg, dok su Martin Sheen, Ray Winstone, Vera Farmiga, Anthony Anderson i Alec Baldwin u sporednim ulogama. Film je osvojio nekoliko nagrada, uključujući i 4 Oscara na 79. dodjeli nagrada, za najbolji film, najbolju režiju (Scorsese), najbolji adaptirani scenarij i najbolju montažu. Wahlberg je bio nominiran za najboljeg sporednog glumca. Film se odvija u Bostonu, gdje irski šef mafije Francis "Frank" Costello ubacuje Colina Sullivana kao doušnika u policiji Massachusettsa. Istovremeno, policija ubacuje tajnog policajca Williama "Billyja" Costigana da se infiltrira među Costellove ljude. Kad obje strane shvate situaciju, svaki čovjek pokušava otkriti pravi identitet prije nego što je njegova uloga otkrivena. Colin Sullivan (Damon) povezan je s organiziranim kriminalom preko irskog mafijaša Franka Costella (Nicholson) u irskom susjedstvu u južnom Bostonu. Costello ga trenira da postane "krtica" unutar policije Massachusettsa.